《木兰》
宋代·刘儗

晓来随手抹新妆，半额娥眉宫样黄。铢衣洗就蔷薇露，触处闻香不炷香。

君不见同时素馨与茉莉，究竟带些脂粉气。又不见钱塘欲语娇荷花，粗枝大叶忒铅华。

何如个样隐君子，色香不俗真有味。根苗在处傲炎凉，敢与松柏争雪霜。

椒桂荑莸君杂处，小窗相对无相忘。

作者简介：名或作仙伦。宋吉州庐陵人，字叔儗。孝宗淳熙间以诗名，亦工词。有《招山集》。